**PRIJEDLOG UGOVORA**

Na temelju članka 312. Zakona o javnoj nabavi (Narodne novine broj 120/16. i 114/22.) i Odluke o odabiru, KLASA: 406-04/24-01/2, URBROJ: 2189-2-04-02/02-24-\_\_ od \_\_\_\_\_\_\_\_\_\_\_ 2024. godine,

**GRAD SLATINA**, Trg svetog Josipa 10, 33520 Slatina, OIB 68254459599 kojeg zastupa zamjenik gradonačelnika koji obnaša dužnost gradonačelnika Ilija Nikolić, (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** \_\_\_\_\_\_\_\_\_\_\_\_\_\_\_\_\_\_\_\_\_, OIB

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kojeg zastupa \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvršitel)

[Napomena: u slučaju Zajednice gospodarskih subjekata [naziv ZGS] s druge strane koja se sastoji od sljedećih subjekata, svaki od kojih se smatra solidarno odgovoran Naručitelju u odnosu na obveze Izvođača temeljem ovog Ugovora tj. [naziv adresa i OIB člana] i [naziv adresa i OIB člana] (u daljnjem tekstu “Izvršitelj”).]

zaključuju slijedeći

**UGOVOR**

***O JAVNOJ NABAVI USLUGA***

**PREDMET UGOVORA**

**Članak 1.**

Predmet ovog Ugovora o javnoj nabavi je pružanje usluge „Izrada projektno-tehničke dokumentacije za projekt izgradnje Centra za sprječavanje i upravljanje rizicima Slatina“.

Smatrat će se dijelom i čitat će se i tumačiti kao dio Ugovora:

a) **Dokumentacija o nabavi** **ev. br. 74/24.**

b) **Ponuda Izvođača broj \_\_\_\_ od \_\_\_\_\_ 2024.**,

**ukoliko je primjenjivo Članak 1.a.**

Izvršitelj ustupa dio radova iz prethodnog stavka slijedećim podugovarateljima:

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ , OIB: \_\_\_\_\_\_\_\_\_\_\_\_\_\_\_\_,

IBAN: \_\_\_\_\_\_\_\_\_\_\_\_\_\_\_\_, predmet podugovora: \_\_\_\_\_\_\_\_\_\_\_\_\_\_\_\_\_\_\_\_\_\_,

vrijednost podugovora: \_\_\_\_\_\_\_\_\_\_\_\_\_\_\_\_ kuna bez PDV-a, postotni dio

podugovora: \_\_\_\_% ugovorene cijene.

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ , OIB: \_\_\_\_\_\_\_\_\_\_\_\_\_\_\_\_,

IBAN: \_\_\_\_\_\_\_\_\_\_\_\_\_\_\_\_, predmet podugovora: \_\_\_\_\_\_\_\_\_\_\_\_\_\_\_\_\_\_\_\_\_\_,

vrijednost podugovora: \_\_\_\_\_\_\_\_\_\_\_\_\_\_\_\_ kuna bez PDV-a, postotni dio

podugovora: \_\_\_\_% ugovorene cijene.

[Napomena: ukoliko je primjenjivo dodaje se dodatnih stavaka koliko ima podugovaratelja]

**VRIJEDNOST USLUGE (CIJENA)**

**Članak 2.**

Ugovorne strane suglasne su da vrijednost usluge, iz članka 1. ovog Ugovora iznosi:

U K U P N O: \_\_\_\_\_\_\_\_\_\_\_\_ EUR

+ PDV 25 %: \_\_\_\_\_\_\_\_\_\_\_\_ EUR

SVEUKUPNO: \_\_\_\_\_\_\_\_\_\_\_\_ EUR

prema ponudi koja se prilaže ovom Ugovoru kao njegov sastavni dio.

Ugovorna cijena je fiksna i obuhvaća sve usluge utvrđene troškovnikom i opisom poslova.

**PREDSTAVNICI UGOVORNIH STRANA**

**Članak 3.**

Stručna osoba (predstavnik) Naručitelja zadužena za praćenje realizacije ovog ugovora je Vesna Klement, dipl. ing. građ.

Praćenje ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju predmeta nabave, obračun ugovorne kazne i sl.

Naručitelj sukladno članku 52. stavku 4. Zakona o gradnji, za glavnog projektanta određuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

S obzirom na to da u projektiranju sudjeluje više projektanata, glavni projektant odgovoran je za cjelovitost i međusobnu usklađenost projekata..

**ROKOVI IZVEDBE I PRIMOPREDAJA**

**Članak 4.**

Ugovorne strane su suglasne da se Izvršitelj obvezuje započeti sa izradom projektne dokumentacije iz članka 1. ovog Ugovora odmah po potpisu ovog Ugovora, te istu dovršiti u roku od 11 mjeseci od dana obostranog potpisa ovog Ugovora, sukladno projektnom zadatku.

U slučaju da Izvršitelj ne može započeti s izvršenjem u roku zbog krivice Naručitelja, ima pravo zahtijevati novi rok dovršenja izrade dokumentacije iz članka 1. ovog Ugovora. U slučaju prekoračenja ugovorenog roka sve je dodatne troškove dužna platiti ona strana koja je odgovorna za kašnjenje.

Ugovorne strane suglasno utvrđuju da će svu međusobnu komunikaciju u vezi sa izvršenjem predmeta ovog Ugovora obavljati na dokaziv način, a preuzimanje izrađene projektne dokumentacije, zapisnički.

Izvršitelj se obvezuje radi praćenja rokova realizacije predmeta ovog Ugovora u roku od 10 (deset) dana od obostranog potpisa Ugovora, Naručitelju dostaviti dinamički plan pružanja usluge.

Dinamički plan pružanja usluge mora biti odobren od strane Naručitelja uzimajući u obzir uobičajene rokove za izradu pojedinih dijelova projektne dokumentacije.

**Članak 5.**

Ugovorne strane su suglasne da se rok izvođenja svih radova iz članka 4. stavka 1. ovog Ugovora iznimno može produžiti:

- u slučajevima u kojima je Izvršitelj zbog događaja koji ima značenje promijenjenih okolnosti, koje nije uzrokovao Izvršitelj, nastalih nakon sklapanja Ugovora, koje se nisu mogle predvidjeti, bio spriječen izvršiti usluge prema vremenskom planu;

- ako nastupi neki od uzroka kašnjenja koji daje pravo Izvršitelju na produljenje roka za izvršenje obveza prema bilo kojem članku Ugovora;

- zbog bilo kojeg kašnjenja kojeg je uzrokovao Naručitelj ili osobe za koje on odgovara.

Zahtjev za produženje roka za izvršenje obveza podnosi se Naručitelju odmah, a najkasnije u roku od 3 dana od dana nastanka okolnosti. U protivnom, produženje roka se neće priznati, odnosno smatrat će se da nije došlo do promijenjenih okolnosti i da nema razloga za produženje ugovorenog roka izvedbe. U zahtjevu je potrebno opisati okolnosti na kojima se on temelji te dostaviti dokaze takvih navoda. Uz zahtjev se dostavlja revidirani vremenski plan iz kojeg je vidljiv novi rok završetka radova. O osnovanosti zahtjeva odlučuje Nručitelj. U slučaju osnovanosti zahtjeva pristupa se izmjeni Ugovora.

**Članak 6.**

Sva projektna dokumentacija iz predmeta nabave se mora izraditi u skladu s pozitivnim propisima Republike Hrvatske za to područje te se sastojati od tekstualnog i grafičkog dijela.

Projektna dokumentacija mora biti izrađena u skladu s odredbama važećeg Zakona o prostornom uređenju i Zakona o gradnji, propisa donesenih na temelju tih zakona i drugih posebnih propisa.

lzvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja usluge izrade dokumentacije te ih implementirati i uskladiti izrađenu dokumentaciju.

Naručitelj će po zaprimanju dokumentacije pregledati dokumentaciju te istu vratiti na doradu ukoliko utvrdi nedostatke.

lzvršitelj se obvezuje postupiti po svim opravdanim primjedbama Naručitelja bez prava na dodatnu naknadu.

Tijekom izrade projektne dokumentacije lzvršitelj je obvezan pravovremeno izvještavati ovlaštenu osobu Naručitelja o fazama razrade projekta, kako bi se eventualne primjedbe pravovremeno otklonile.

lzvršitelj nema pravo na nikakvu posebnu/dodatnu naknadu za sva usklađenja izrađene projektne dokumentacije koju bude vršio naknadno te je dužan u suradnji s Naručiteljem napraviti sve izmjene projektne dokumentacije koje su neophodne za ishođenje dozvola i suglasnosti nadležnih tijela.

**Članak 7.**

Ugovorne strane suglasno utvrđuju da međusobno odgovaraju jedna drugoj za štetu nastalu uslijed nekvalitetnog ili nepravovremenog izvršenja ugovorenih obveza..

**OBRAČUN I NAČIN PLAĆANJA**

**Članak 8.**

Plaćanje će se vršiti na temelju privremenih računa koje sastavlja Izvršitelj i podnosi na naplatu Naručitelju u 2 primjerka.

Naručitelj je dužan primljeni račun ovjeriti i njenu nespornu vrijednost doznačiti u korist IBAN računa izvršitelja br. \_\_\_\_\_\_\_\_\_\_\_\_\_\_, u roku do 30 dana od dana ovjere računa.

[Napomena: ukoliko je primjenjivo] Ugovorne strane su suglasne da će Naručitelj platiti neposredno podugovaratelju ispostavljeni račun odnosno situacije, potvrđene od strane Izvršitelja, u roku od 30 dana od primitka iste, na račun podugovaratelja naveden u članku 1.a. ovog Ugovora.

Temeljem privremenih mjesečnih računa može se obračunati najviše 90% od vrijednosti ugovorenih usluga.

Okončana situacija/račun se može ispostaviti Naručitelju najranije s danom ishođenja izvršne građevinske dozvole od strane Naručitelja.

Naručitelj se obvezuje zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

Izvršitelj se obvezuje izdavati i slati elektroničke račune i prateće isprave sukladno europskoj normi.

Izvršitelj nema pravo na isplatu predujma.

**JAMSTVO ZA UREDNO ISPUNJENJE UGOVORA**

**Članak 9.**

Izvršitelj je obvezan najkasnije u roku od 10 dana od dana potpisa ugovora, Naručitelju dostaviti jamstvo za uredno ispunjenje istog za slučaj povrede ugovornih obveza u visini 10% vrijednosti ugovora bez PDV-a u obliku bezuvjetne bankarske garancije naplative od banke na prvi poziv, bez prava prigovora i s rokom važenja jednakim roku trajanja ugovora o javnoj nabavi. U slučaju produženja roka trajanja ugovora, Izvođač je na zahtjev Naručitelja dužan produžiti rok valjanosti garancije banke do okončanja svih poslova po ugovoru.

Umjesto jamstva iz stavka 1. ovog članka, Izvođač može dati novčani polog u traženom iznosu.

Naručitelj će jamstvo za uredno ispunjenje ugovora vratiti Izvođaču nakon dostave jamstva za otklanjanje nedostataka u jamstvenom roku.

Nedostavljanje jamstva za uredno ispunjenje ugovora nakon proteka roka od 10 dana od dana potpisa ovog Ugovora predstavlja neopravdan razlog zbog kojeg Izvođač ne može započeti s realizacijom preuzetih ugovornih obveza, čime Naručitelj stječe pravo na trenutni jednostrani raskid ugovora, naplatu jamstva za ozbiljnost ponude i naknadu štete, bez potrebe ostavljanja naknadnog primjerenog roka za ispunjenje.

Naručitelj je ovlašten iz jamstva za uredno ispunjenje ugovora naplatiti sve štete i ugovorne kazne nastale neurednim izvršenjem ugovornih obveza.

**PODUGOVARATELJI**

**Članak 10.**

Izvršitelj je dužan uslugu koaj je predmet ovog ugovora izvršiti sam. Podugovaratelja smije koristiti samo ako je to naveo u svojoj ponudi. Ukoliko se tijekom izvođenja radova utvrdi da Izvršitelj koristi podugovaratelja kojeg nije naveo u ponudi niti dobio naknadnu suglasnost za njegovo uvođenje, Naručitelj će raskinuti ugovor te aktivirati jamstvo za uredno izvršenje ugovora.

Izvršitelj može, tijekom izvršenja ugovora o javnoj nabavi, mijenjati podugovaratelje samo za onaj dio ugovora koju je prethodno dao u podugovor, preuzeti izvršenje dijela ugovora o javnoj nabavi koji je prethodno dao u podugovor i/ili uvesti jednog ili više novih podugovaratelja)čiji ukupni dio ne smije prijeći 30% vrijednosti ugovora o javnoj nabavi bez poreza na dodanu vrijednost neovisno o tome je li prethodno dao dio ugovora o javnoj nabavi u podugovor ili ne, samo uz pristanak Naručitelja.

Ukoliko se tijekom trajanja ugovora utvrdi da Izvršitelj koristi podugovaratelja kojeg nije naveo u ponudi niti dobio naknadnu suglasnost za njegovo uvođenje, Naručitelj će raskinuti ugovor te aktivirati jamstvo za uredno izvršenje ugovora.

Ustupanje radova podugovarateljima ne može utjecati na prava i obveze ugovornih strana utvrđene ovim Ugovorom.

Izvršitelj snosi odgovornost za bilo koji postupak ili kršenje ugovora od strane bilo kojeg podugovaratelja, njegovih zastupnika ili zaposlenika, kao da je to postupak ili kršenje ugovora od strane Izvršitelj.

**Članak 11.**

Naručitelj ima pravo i obvezu usluge koje su izvršili podugovaratelji izravno plaćati podugovarateljima.

**UGOVORNE KAZNE**

**Članak 12.**

Ugovorne strane suglasno utvrđuju ugovornu kaznu za neuredno ispunjenje ugovora u visini 1‰ (jedan promil) dnevno na iznos ugovorne cijene u neizvršenom dijelu, do najviše 10% ugovorne cijene bez PDV-a, za zakašnjenje u izvršenju i/ili neizvršenje ugovornih obveza Izvršitelj.

U slučaju neopravdanog kašnjenja dužeg od 30 dana ugovorna kazna iz stavka 1. ovog članka se ne naplaćuje, već će Naručitelj zatražiti naplatu punog iznosa po jamstvu za uredno ispunjenje ugovora.

Izvršitelj se obvezuje nadoknaditi svaku štetu koja bi bila prouzročena Naručitelju zbog zakašnjenja.

Ugovorne strane suglasno utvrđuju da Naručitelj ima pravo na naplatu kazne ovog ugovora a bez prethodne obavijesti Izvršitelja da zadržava pravo na naplatu ugovorne kazne.

Ugovorne strane su suglasne da Naručitelj ima pravo kumulirati ugovornu kaznu i naknadu štete.

**Članak 13.**

U slučaju prekoračenja roka plaćanja iz članka 8. ovog Ugovora, Naručitelj je dužan za svaki dan zakašnjenja platiti Izvršitelju zakonsku zateznu kamatu.

**NOVE USLUGE**

**Članak 14.**

Usluge koje se sastoje od ponavljanja sličnih usluga su nove usluge. U slučaju pojave novih usluga Naručitelj zadržava pravo provesti pregovarački postupak javne nabave bez prethodne objave sukladno članku 133. Zakona o javnoj nabavi ukoliko su ispunjeni svi Zakonom predviđeni uvjeti.

Cijene novih radova utvrdit će se ponudom Izvršitelja, a obračunat će se sukladno jediničnim cijenama iz troškovnika dostavljenog u provedenom postupku javne nabave iz članka 1. ovog Ugovora.

**Članak 15.**

Za slučaj eventualnih odstupanja Troškovnika za izvođenje radova od Glavnog projekta, a koja bi mogla prouzročiti neplanirane troškove po Naručitelja tijekom izgradnje, bilo po osnovu nastanka više ili naknadnih radova što su prema Zakonu o javnoj nabavi dodatni radovi i/ili novi radovi, za koje je lzvršitelj kao iskusan i stručan projektant znao i/ili je morao znati, te za slučaj svih drugih troškova i šteta prouzročenih nedostacima dokumentacije koja je predmet ovog ugovora lzvršitelj odgovara Naručitelju neograničeno do visine nastale štete, a odgovorni projektant lzvršitelja do visine nastale štete, a najviše do iznosa osigurane svote iz police osiguranja od profesionalne odgovornosti sukladno propisima Hrvatske komore arhitekata/građevinskih inženjera.

**Članak 16.**

Troškovnik za provođenje postupka javne nabave za izvođenje radova, a koji je izrađen u svemu sukladno Glavnom projektu, mora biti u potpunosti usklađen sa Zakonom o javnoj nabavi i podzakonskim propisima koji uređuju područje javne nabave te dostavljen u excel formatu.

Prilikom provođenja postupka javne nabave za izvođenje radova lzvršitelj, kao projektant, se obvezuje biti Naručitelju i sudionicima postupka javne nabave na raspolaganju kao kontakt osoba za pitanja vezana za troškovnik.

**Članak 17.**

Naručitelj se obvezuje tijekom izvršenja ovog Ugovora imati na raspolaganju osobu koja će obavljati poslove koordinatora zaštite na radu sukladno odredbama Zakona o zaštiti na radu i Pravilniku o osposobljavanju iz zaštite na radu i polaganja stručnog ispita.

Izvršitelj se obvezuje Naručitelju dostaviti prije obavljanja prvog posla podatke o osobi koja će obavljati poslove kordinatora zaštite na radu zajedno sa važećim uvjerenjem o položenom stručnom ispitu, a Naručitelj se obvezuje predloženu osobu imenovati kordinatorom zaštite na radu sukladno članku 73. stavku 4. Zakona o zaštiti na radu.

**Članak 18.**

Izvršitelj je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi.

**IZMJENE UGOVORA**

**Članak 19.**

Naručitelj smije izmijeniti ovaj Ugovor tijekom njegova trajanja bez provođenja novog postupka javne nabave sukladno članku 316. i članku 317. ZJN 2016, te odredbama Dokumentacije o nabavi.

U slučajevima izmjena Ugovora tijekom njegova trajanja na strani Izvođača, primjenjuju se odredbe članka 318. ZJN 2016.

U slučajevima izmjena Ugovora tijekom njegova trajanja, koje nisu značajne primjenjuju se odredbe članka 319. i članku 320. ZJN 2016, a uzimajući u obzir nedopustivost izmjena prema članku 321. ZJN 2016.

**Članak 20.**

Eventualne izmjene i dopune ovog Ugovora mogu se ugovoriti samo u pisanoj formi, dodatnim ugovorom ili aneksom ovog Ugovora.

**RASKID UGOVORA**

**Članak 21.**

Ukoliko Izvođač ne dostavi Naručitelju jamstvo za uredno ispunjenje ugovora u roku iz članka 9. stavka 1. ovog Ugovora ili ne započne s izvršenjem usluge u roku utvrđenom člankom 4. ovog Ugovora, isti se smatra raskinutim krivnjom Izvršitelja i Naručitelj ima pravo zatražiti naplatu jamstva za ozbiljnost ponude.

**Članak 22.**

Naručitelj ima pravo jednostrano raskinuti ovaj Ugovor i zatražiti naplatu jamstva za uredno ispunjenje ugovora u sljedećim slučajevima:

- ukoliko Izvršitelj izvršava usluge mimo projektnog zadatka i tehničke regulative i nakon upozorenja Naručitelja,

- ukoliko Naručitelj utvrdi da usluge izvršava podugovaratelj koji nije naveden u ponudi, a da za istog nije dobio pisanu suglasnost Naručitelja da s istim smije izvršiti usluge u potpunosti ili samo u dijelu,

- ukoliko Izvršitelj Naručitelju ne dostavi sve dokumente i dokaze propisane Dokumentacijom o nabavi i ugovorene ovim Ugovorom.

**Članak 23.**

Naručitelj je obvezan raskinuti ugovor tijekom njegova trajajna sukladno članku 322. ZJN 2016.

**Članak 24.**

Raskid ugovora se izjavljuje u pisanoj formi i stupa na snagu danom kada ga Naručitelj uputi poštom preporučeno Izvršitelju.

**Članak 25.**

Raskid ugovora može uslijediti dogovorno između Izvršitelj i Naručitelja ako su nastupile okolnosti koje onemogućavaju završetak predmeta nabave za dulje vrijeme i koje se nisu mogle predvidjeti u trenutku sklapanja ovog Ugovora.

**ZAVRŠNE ODREDBE**

**Članak 26.**

Ugovorne strane su suglasne, da će sve sporove iz ovog Ugovora do kojih bi došlo u pogledu tumačenja ili izvršenja istog, rješavati sporazumno, preko svojih ovlaštenih predstavnika, a ukoliko to nije moguće, stranke su suglasne da se spor riješi putem stvarno nadležnog suda.

**Članak 27.**

Eventualne izmjene i dopune ovog Ugovora mogu se ugovoriti samo u pisanoj formi, dodatnim ugovorom ili aneksom ovog Ugovora.

**Članak 28.**

Ovaj Ugovor stupa na snagu danom potpisa obiju ugovornih strana.

**Članak 29.**

Ugovorne strane su suglasne, da ovaj Ugovor uređuje sve međusobne odnose ugovornih strana u pogledu izvršenja usluge iz članka 1. ovog Ugovora.

**Članak 30.**

Ovaj Ugovor je sastavljen u 6 (šest) istovjetnih primjeraka, od kojih svaka strana zadržava po 3 (tri) primjerka.

KLASA: 406-04/24-01/2

URBROJ: 2189-2-04-02/02-24-\_\_

|  |  |
| --- | --- |
| U Slatini, \_\_\_\_\_\_\_\_\_ 2024.  **NARUČITELJ:**  **Za Grad Slatinu**  **zamjenik gradonačelnika koji obnaša dužnost gradonačelnika**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ilija Nikolić | **IZVRŠITELJ:**  **Za \_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

*[****Napomena****: Ako se radi o zajednici ponuditelja potpisuju svi članovi]*

Za i u ime svakog člana *[nadopuniti naziv Zajednice ponuditelja]*

*[Ime vodećeg člana]*

*[dodati mjesto za potpis svakog člana]*

*[u slučaju postojanja punomoći za potpis ugovora između članova Zajednice ponuditelja, u ime svi članova zajednice ponuditelja ugovor potpisuje ovlašteni član Zajednice ponuditelja]*